Urriaren 21ean, larunbata, ‘Kirikoketa Eguna’ ospatuko dute Arizkunen, sagardoa egiteko sagarrak jotzeko era tradizionala gogora ekarriz. Ekitaldiei hasiera emateko, 10:45ean Gamioxarreako XVIII. mendeko dolarerainoko paseoa egingo da. Ekitaldietan, musikari, erraldoi eta dantzariek ere parte hartuko dute, sagarrak eramaten dituzten astoekin batera. Behin hara iritsitakoan, ehunka kilo sagar eskuz jotzeko moduari buruzko erakustaldia egingo dute, XVII. mendeko prentsa barrokoan, lehen muztioa lortu arte. Hori guztia, dolareko abestien erritmoan: “Kirikoketa, kirikoketa, kirikoketa, koketa, koketa, sagarra jo dela, sagarra jo dela, sagarra jo dela, jo dela, jo dela".